PRILOG 5.

OBRAZAC NAKNADNE PROCJENE UČINAKA PROPISA

# 1. OPĆE INFORMACIJE

|  |  |  |
| --- | --- | --- |
| 1.1. | Naziv zakona: | Zakon o izmjenama i dopunama Zakona o biogorivima za prijevoz |
| 1.2. | Broj "Narodnih novina" | 94/2018 |
| 1.3. | Program rada Vlade Republike Hrvatske, akt planiranja ili reformska mjera: | Da/Ne: | Naziv akta:Opis mjere: |
| 1.4. | Plan usklađivanja zakonodavstva Republike Hrvatske s pravnom stečevinom Europske unije | Da/Ne: | Naziv pravne stečevine EU: Direktiva (EU) 2015/1513 Europskog parlamenta i Vijeća od 9. rujna 20115. o izmjeni Direktive 98/70/EZ o kakvoći benzinskih i dizelskih goriva i izmjeni Direktive 2009/28/EZ o promicanju uporabe energije iz obnovljivih izvora (Tekst značajan za EGP)(SL L 239) |

# 2. ANALIZA POSTIGNUTIH REZULTATA PRIMJENE ZAKONA

|  |  |
| --- | --- |
| 2.1. | Direktiva (EU) 2015/1513 ili direktiva o indirektnoj promjeni namjene zemljišta donesena je 2015. godine, a za njenu implementaciju države su dobile rok do 10. rujna 2017. godine. Odrednice direktive su prenesene u Zakon o zaštiti zraka i u ovaj Zakon.Zakonom je uređena proizvodnja, trgovina i skladištenje biogoriva i drugih obnovljivih goriva, korištenje biogoriva u prijevozu, donošenje programa i planova za poticanje korištenja biogoriva u prijevozu, ovlasti i odgovornosti za utvrđivanje i provođenje politike te mjere poticanja korištenja biogoriva u prijevozu. |

# 3. ANALIZA IZRAVNIH UČINAKA NASTALIH PRIMJENOM ZAKONA

|  |  |
| --- | --- |
| 3.1. | **Analiza gospodarskih učinaka primjene Zakona** |
|  | Izmjene i dopune Zakona su napravljene i u cilju uspostavljanja funkcionalnijeg tržišta biogoriva. Cilj je bio uspostaviti ponudu i potražnju uključivo nastavak proizvodnje biogoriva u Republici Hrvatskoj tržišnim mehanizmima. Uveden je model penalizacije obveznika stavljanja biogoriva na tržište, koji su osim naknada zbog nestavljanja biogoriva na tržište dužni plaćati i dodatnu naknadu ako nisu smanjene emisije stakleničkih plinova. Ova mjera je rezultirala značajnim povećanjem udjela tekućih biogoriva u neposrednoj potrošnji energije u prometu od 2017. do 2020. godine:- 2017. iznosio je 0,02 PJ,- 2018. iznosio je 1,13 PJ,- 2019. iznosio je 2,62 PJ,- 2020. iznosio je 2,70 PJ.Tijekom 2019. na tržište Republike Hrvatske stavljeno je ukupno 61.392,96 tona biogoriva, a u 2020. ukupno 64.646,76 tona biogoriva.U 2019. na tržištu Republike Hrvatske udio biogoriva u ukupnim benzinima i plinskim uljima stavljenim u promet iznosio je 5,26 %, a u 2020. udio biogoriva se povećao na 5,45%.U sektoru prijevoza znatno je povećano umješavanje biogoriva u benzinska i dizelska goriva u cilju smanjenja emisija stakleničkih plinova i dekarbonizacije sektora prometa. Problem tijekom provedbe ovoga Zakona je nedostatna količina biogoriva druge generacije te nepovoljna cijena za iste. Cijena biokomponente iz uljane repice na tržištu tijekom razdoblja 2018.-2020. blago se mijenjala, a u 2021. naglo se povećala te iznosila: * 2018. – 1.000 USD/t
* 2019. – 970 USD/t
* 2020. – 960 USD/t
* 2021. – 1.730 USD/t

Obzirom da je postavljani cilj od 10% (do 2020.), s ugrađenim ograničenjima proizvodnje biogoriva prve generacije i minimalnog udjela naprednih biogoriva prisutnih na tržištu, teško doseziv, naglasak je dan i na korištenje električne energije u prijevozu. Donošenjem ovoga Zakona u javni gradski prijevoz uvedeno je korištenje električne energije iz obnovljivih izvora u cilju smanjenja emisija stakleničkih plinova. Tako su direktivom povećani faktori kojima se množi električna energija iz obnovljivih izvora i potrošena u cestovnom prijevozu (s 2,5 na 5) i željezničkom prijevozu (1 na 2,5). Sukladno tome uvedena je i obveza obveznicima korisnika goriva u javnom prijevozu što uključuje i željeznicu da za potrebe prijevoza koriste isključivo obnovljivu električnu energiju za koju je izdano jamstvo podrijetla. Mjera je na tragu tranzicije koja se događa u Europskoj uniji, a gdje se posebice povećava uporaba električne energije u gradskom i prigradskom prijevozu te se razvija željeznički i intermodalni prijevoz.Potrošnja energije iz obnovljivih izvora u sektoru prometa (cestovni, željeznički i ostali) povećavala se na godišnjoj bazi:* 2018. – 38,33 ktoe (bez multiplikatora), odnosno 53,18 (s multiplikatorima)
* 2019. – 73,71 ktoe (bez multiplikatora), odnosno 126,15 (s multiplikatorima)
* 2020. – 76,40 ktoe (bez multiplikatora), odnosno 125,93 (s multiplikatorima)
 |
| 3.2. | **Analiza učinaka primjene Zakona na zaštitu tržišnog natjecanja** |
|  | Primjena ovoga Zakona nema učinaka na zaštitu tržišnog natjecanja. |
| 3.3. | **Analiza socijalnih učinaka primjene Zakona** |
|  | Primjena ovoga Zakona nema socijalnih učinaka. |
| 3.4. | **Analiza učinaka primjene Zakona na rad i tržište rada** |
|  | Primjena ovoga Zakona nema učinka na rad i tržište rada. |
| 3.5. | **Analiza učinaka primjene Zakona na zaštitu okoliša** |
|  | Primjenom ovoga Zakona smanjena je emisija stakleničkih plinova i povećano korištenje obnovljivih izvora energije u sektoru prometa. U sektoru prijevoza znatno je povećano umješavanje biogoriva u benzinska i dizelska goriva u cilju smanjenja emisija stakleničkih plinova i dekarbonizacije sektora prometa. Nadalje, potrošnjom električne energije proizvedene iz obnovljivih izvora u javnom, cestovnom i željezničkom prijevozu, također je smanjena emisija stakleničkih plinova.Ukupno izbjegnute emisija stakleničkih plinova u prijevozu (cestovni, željeznički, ostale vrste prijevoza te biogoriva u prijevozu) zbog korištenja obnovljivih izvora, iznosila je:* 2018. – 123.557 tCO2e
* 2019. – 234.794 tCO2e
* 2020. – 243.184 tCO2e

Broj vozila na električni i hibridni pogon (sve kategorije cestovnih vozila) se povećavao:* 2018. – 802
* 2019. – 1.331
* 2020. – 1.440

Početkom 2021. broj električnih bicikla iznosi je 1.437 komada što je također pridonijelo ostvarenju cilja dekarbonizacije prometnog sektora. |
| 3.6. | **Analiza učinaka primjene Zakona na zaštitu ljudskih prava** |
|  | Primjena ovoga Zakona nema utjecaja na zaštitu ljudskih prava. |

# 4. SAVJETOVANJE I KONZULTACIJE

|  |  |
| --- | --- |
|  | Sukladno odredbi Zakona o procjeni učinaka propisa (NN br. 44/17) javno savjetovanje provedeno od 24. veljače 2021. do 24. ožujka 2021. u trajanju mjesec dana.Tijekom javnog savjetovanja očitovale se dvije fizičke osobe g. Šime Validžić i g. Marijan Kalea. Kako su se očitovanja odnosila na opća razmišljanja o postupcima i načinu korištenja biogoriva, Ministarstvo je očitovanja primilo na znanje. |

# 5. PREPORUKA O DALJNJEM POSTUPANJU

|  |  |
| --- | --- |
|  | Kako je Ured za zakonodavstvo u svom očitovanje od 18. veljače 2021. pod KLASA: 002-02/21-07/04, URBROJ: 50501-4/3-21-02, ukazao za potrebu manje korekcije u Obrascu naknadne procjene učinaka propisa isti je ovo Ministarstvo prema uputama izvršilo. Slijedom upute Ureda za zakonodavstvo, Obrazac naknadne procjene učinaka propisa ide na ponovno javno savjetovanje u trajanju od mjesec dana, uz istovremenu provedbu postupka mišljenja nadležnih resora. |

# 6. PRILOZI

|  |  |
| --- | --- |
|  | -mišljenje Ureda za zakonodavstvo od 18. veljače 2021.-Obrazac izvješća o provedenom savjetovanju sa zainteresiranom javnošću |

# 7. POTPIS ČELNIKA TIJELA

|  |  |
| --- | --- |
|  | Potpis: izv. prof. dr. sc. Davor Filipović, ministarDatum: 9. svibnja 2022. |